
	Odůvodnění hodnocení práce (silné a slabé stránky práce):

Bakalárska práca je venovaná problematike uplatnenia absolventa sociálnej pedagogiky v možnostiach probačnej a mediačnej služby. Teoretická časť popisuje základné pojmoslovie a terminologické vymedzenia sú dávané do vzťahov. Inštitút je vymedzený legislatívne v rámci noriem ČR. Druhá kapitola je venovaná sociálnej pedagogike. Tu autorka preukázala, že dokáže pracovať s odbornou literatúrou i keď obe kapitoly pôsobia trochu nesúrodo a sú v nich niektoré nezrovnalosti. Toto znehodnocuje prácu autorky, ale spĺňa minimálne štandardy na tento typ záverečných prác. 

Praktická časť práce je venovaná výskumu. I tu autorka trochu lavíruje medzi základnými charakteristikami výskumu. Jej vymedzenie je však postavené na popise činností a tvorbe profesiogramu. Tento cieľ však nebol úplne splnený. Veľmi dobre je zvolená analýza prípadov a činnosti, ktorá však nie je dostatočne spracovaná v súlade so stanoveným cieľom. Dobre je zvolené i pozorovanie ako metóda zberu dát, avšak jeho analýza nie je dokončená.  
Súhlasím s autorkou v časti 4.7., kde popisuje, že „....nevýhodou výskumu je v absencii objektivity...“. toto by mohol byť problém pri opakovaní výskumu. Veľmi dobre, však autorka vystihla na str. 41 doporučenia pre profesiu.
Prácu aj napriek spomenutým nedostatkom doporučujem k obhajobe. 

	Otázky k obhajobě:

Doporučte ako zabezpečiť viac objektivity pri tomto type výskumu.

